Αρτεμίσιο όρος

Το Αρτεμίσιο είναι βουνό της Πελοποννήσου που βρίσκεται στα σύνορα των νομών Αργολίδας και Αρκαδίας. Βόρεια ενώνεται με το Λύρκειο, δυτικά καταλήγει στο οροπέδιο της Μαντίνειας και νότια ενώνεται με τον Κτενιά. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Ολίγυρτο, Τραχύ, Λύρκειο κ.α.. 

Η υψηλότερη κορυφή του βρίσκεται ανατολικά της Νεστάνης και έχει υψόμετρο 1.771 μέτρα.ΕΜΠ, Διπλωματική εργασία , «Σενάρια ανάπτυξης και χωρικής ολοκλήρωσης περιοχής αστικού δίπολου Άργους-Ναυπλίου, Εκπόνηση: Μελανή Αναστασία, σελ 32
Ο Παυσανίας αναφέρει πως στην κορυφή του Αρτεμισίου υπήρχε ιερό της Άρτεμης.Παυσανία Ελλάδος περιήγησις/Κορινθιακά ἀπὸ τούτου μὲν Οἰνόη χωρίον ἐστὶν Ἀργείοις: [3] ὑπὲρ δὲ Οἰνόης ὄρος ἐστὶν Ἀρτεμίσιον καὶ ἱερὸν Ἀρτέμιδος ἐπὶ κορυφῇ τοῦ ὄρους. ἐν τούτῳ δέ εἰσι τῷ ὄρει καὶ αἱ πηγαὶ τοῦ Ἰνάχου: πηγαὶ γὰρ δὴ τῷ ὄντι εἰσὶν αὐτῷ, τὸ δὲ ὕδωρ οὐκ ἐπὶ πολὺ ἐξικνεῖται τῆς γῆς. Το ιερό ήταν μέσα σε ένα δάσος από ιτάμους, το οποίο όμως καταστράφηκε εξαιτίας της υλοτομίας των δέντρων για το όμορφο ξύλο τους και της βραδείας ανάπτυξης του δέντρου. Σήμερα βρίσκονται πολλοί λίγοι ίταμοι στο βουνό.

Το όρος Αρτεμίσιο μαζί με το γειτονικό Λύρκειο συγκαταλέγεται στις 196 σημαντικές περιοχές για πουλιά της Ελλάδας (ΣΠΠΕ).Ορνιθολογική,  Κατάλογος των Σημαντικών Περιοχών για τα Πουλιά της ΕλλάδαςΟρνιθολογική,  Όρη Αρτεμήσιο και Λύρκειο

Από το Αρτεμίσιο διέρχεται η εθνική οδός Κορίνθου – Τριπόλεως, μέσω σηράγγων. Η κατασκευή της πρώτης από αυτές ολοκληρώθηκε το 1990 και η κατασκευή των υπολοίπων το 2009.

 Παραπομπές 

Κατηγορία:Βουνά της Αργολίδας
Κατηγορία:Βουνά της Αρκαδίας